05/04/2016 | Otras Entidades y Anuncios ParticularesEmpresas y Sociedades
Empresa Municipal de Vivienda, Servicios y Actividades, S. A.
Convocatoria de bolsas de profesionais

A Empresa Municipal Vivenda, Servizos e Actividades S. A. U. (EMVSA) apertura cinco bolsas de traballo, cada unha delas para cubrir con persoas, asociacións e colectivos profesionais con capacidade de realizar traballos de Arquitetura; Arquitetura Técnica; Enxeñería de Camiños, Canais e Portos; Enxeñería de Obras Públicas e Deseño gráfico e de Produto, segundo as seguintes bases: “BASES DAS BOLSAS DE TRABALLO POR CONTA PROPIA CONVOCADAS POR EMVSA PARA REALIZAR TRABALLOS DE: – ARQUITETURA – ARQUITETURA TÉCNICA – ENXEÑERÍA DE CAMIÑOS, CANLES E PORTOS – ENXEÑERÍA DE OBRAS PÚBLICAS – DESEÑO GRÁFICO E DE PRODUTO ÍNDICE 1.ª.–Entidade convocante.2.ª.–Réxime aplicable ás bolsas de traballo.3.ª.–Prazas suxeitas a bolsas de traballo.4.ª.–Vixencia.5.ª.–Requisitos administrativos esixidos.6.ª.–Documentación a presentar. Forma e prazo.7.ª.–Réxime de contratación.8.ª.–Condicións básicas do contrato.9.ª.–Protección de datos. PRIMEIRA.–Entidade convocante. A entidade convocante é a Empresa Municipal Vivenda, Servizos e Actividades, S. A. U. (EMVSA), con CIF A-70006218. Esta empresa municipal, cuxo accionariado pertence en exclusiva ao Concello da Coruña, constituíuse a través de escritura formalizada ante o Jadilla Tasca El Mousaoui D. Ovidi Jean Daniel Munaiz Uceira o 27 de xullo de 2005, número de protocolo 1.620, estando inscrita no Rexistro Mercantil da Coruña, tomo 2.987 do Arquivo, Sección Xeral, ao folio 151, folla número C-36.414, inscrición 1.ª. SEGUNDA.–Réxime aplicable ás bolsas de traballo. Suxeitarase ao disposto nas presentes bases. TERCEIRA.–Prazas suxeitas a bolsas de traballo. EMVSA apertura cinco bolsas de traballo, cada unha delas para cubrir con persoas con capacidade de realizar traballos de: – Arquitetura. – Arquitetura Técnica. – Enxeñería de Camiños, Canles e Portos. – Enxeñería de Obras Públicas. – Deseño gráfico e de Produto. CARTA.–Vixencia. As bolsas que se constitúan terán unha vixencia máxima de doce meses, renovándose anualmente salvo acordo en contrario de EMVSA. En caso de renovación poderá informarse as persoas integrantes das mesmas a fin de que podan actualizar datos dos seus curriculums. QUINTA.–Requisitos administrativos esixidos. Para ser admitido nas bolsas, deberanse cumprir os seguintes requisitos: 1. Ser español/a ou cidadán/a de algún dos Estados Membros da Unión Europea. Os/as cidadáns/as doutros países que, conforme ás Leis e Tratados Internacionais, ratificados por España, dispoñan de autorización vixente para traballar no país deberán acreditalo documentalmente.2. Estar en posesión do título académico oficial preceptivo, en caso de ser necesario para o posto.3. Estar en disposición de traballar por conta propia, dispoñendo, no caso dos requisitos colexiais necesarios e da capacitación pertinente. Poderán apuntarse persoas individuais, sociedades ou colectivos profesionais, así como asociacións con capacidade de desenvolver os traballos correspondentes.4. Non estar incurso en causa vixente de incapacidade das establecidas legalmente, así como non estar incurso en prohibición de contratación co sector público. Todos os requisitos esixidos deberán reunirse o día en que finalice o prazo de presentación das instancias. SEXTA.–Documentación a presentar. Forma e prazo. As persoas interesadas deberán remitir á dirección de correo electrónico bolsatraballo@emvsa. es no prazo máximo de dez días desde a publicación do anuncio das presentes bases no Boletín Oficial da Provincia a seguinte documentación: – Curriculum vitae Europeo, cun máximo de dous carillas, acompañado dun portfolio de máximo oito carillas. No caso de resultar adxudicatario ou adxudicataria dalgún contrato de servizos, achegarase, a posteriori, a fotocopia compulsada do título académico requirido, o DNI orixinal e canta documentación adicional solicítese a fin de formalizar o contrato. Neste senso, poderá solicitarse a xustificación dos méritos recollidos no curriculum mediante a aportación de certificados orixinais ou fotocopias compulsadas. Será necesario aportar un seguro de responsabilidade civil vixente e con contía suficiente para cubrir calquera dano no normal desempeño da actividade. A non aceptación ou non realización do traballo sen causa xustificada, así como a incorrección nos datos achegados pola persoa que concorra á bolsa, levará a súa exclusión das bolsas. SÉTIMA.–Réxime de contratación. Axustarase ás seguintes regras: 1.ª.–Unha vez finalizado o prazo de presentación de curriculums, EMVSA confeccionará cinco listados por orden alfabético por apelidos coas persoas candidatas que cumpran os requisitos administrativos onde resumiranse a experiencia e méritos de cada unha delas, podendo agruparse dito listado en ata cinco especialidades de servizos. O listado, indicando por orde alfabética os apelidos e nome das persoas candidatas e, no seu caso, a agrupación por especialidades, publicarase na web de EMVSA no prazo máximo dun mes desde a finalización do prazo da convocatoria. Dito listado e a súa actualización, así como a bolsa de reserva, deberán estar sempre dispoñibles en dita páxina web.2.ª.–No momento en que, por necesidades urxentes e inaprazables, a empresa municipal necesite efectuar un contrato menor de servizos con algunha das persoas candidatas, farao asistido por unha Comisión de Selección que terá as seguintes atribucións: a) Contrastar o perfil do traballo para realizar e os curriculums da bolsa que máis experiencia e méritos teñan no mesmo. b) Elixir de forma motivada ás persoas candidatas que se adapten en mellor medida ao traballo convocado. Requerirase motivación reforzada para a elección na bolsa de reserva habendo persoas candidatas no listado inicial. c) No seu caso, instar ás persoas candidatas á realización de probas, entrevistas, cartas de motivación ou portfolio adaptado ao traballo convocado. EMVSA solicitará oferta aos candidatos indicados pola Comisión de Selección, trasladarallas e resolverá a adxudicación segundo a proposta da referida comisión. Na Comisión de Selección estará presente un representante de EMVSA, propoñéndose ao concello que invite a participar á mesma ao Director da Área de Rexeneración Urbana e Vivenda do Concello da Coruña e a persoa que ostente a xefatura de servizo municipal á que afecte ao tipo de traballo convocado. A Comisión poderá contar cun membro profesional do sector vinculado ao traballo en cuestión que será proposto polo Colexio ou Asociación de profesionais pertinente.3.ª.–O contrato que se subscriba por EMVSA coa persoa adxudicataria, terá as seguintes características: a) Tratarase dun contrato de carácter menor, segundo o disposto nas Instrucións Internas de Contratación de EMVSA (a disposición de calquera interesado na web www.emvsa.es, apartado “perfil do contratante”) e no artigo 138.3 do Real Decreto Lexislativo 3/2011, de 14 de novembro, polo que se aproba o texto refundido da lei de Contratos do Sector Público. b) Terá a consideración de contrato de servizos, segundo o disposto no artigo 10 do mesmo texto legal. c) Terá carácter privado segundo o disposto no artigo 20.1 do mesmo texto legal, co réxime sinalado para os mesmos no seu art.20.2. 4.ª.–Unha vez finalizado a prestación de servizos, a persoa que o realizara pasará a formar parte dunha bolsa de reserva, subsidiaria do listado sinalado na regra primeira desta Base Sétima, de conformidade co disposto na regra 2.ª. b) desta Base.5.ª.–En calquera caso, a adxudicación dos contratos publicaranse na web do perfil do contratante de EMVSA. OITAVA.–Protección de datos. De acordo co disposto na Lei Orgánica 15/1999, do 13 de decembro, de Protección de Datos de Carácter Persoal, os interesados que participen neste proceso consenten que os seus datos persoais, facilitados con motivo desta convocatoria, así como os que poidan ser facilitados no futuro caso de resultar adxudicatario dalgunha das prazas, serán recolleitos e tratados nun ficheiro titularidade de EMVSA. O Responsable do Ficheiro é EMVSA ante quen poderá exercerse os dereitos de acceso, rectificación, cancelación e oposición ao tratamento, de conformidade co establecido na lexislación vixente. Así mesmo as persoas que se inscriban nas listas consenten expresamente que EMVSA poda facer publica a súa identidade publicitando na súa páxina web a listaxe da bolsa na que se inclúa ou calquera trámite derivado da presente convocatoria. A Coruña, 28 de marzo de 2016. O DIRECTOR XERAL DE EMVSA Asdo.: Jaime Castiñeira de la Torre.” A Coruña, 28 de marzo de 2016. O DIRECTOR XERAL DE EMVSA Asdo.: Jaime Castiñeira de la Torre